کابل: داعش د سيکانو په ګوردواره د بريد زمه واري منلې
د افغانستان په پلازمينه کابل کې پرون د خالي/ شنبې په سهار د سيکانو په ګوردواره/معبد د بريد زمه واري داعش ډلې منلې ده، په ياد بريد کې دوه دوه تنه وژل شوي او اووه نور ژوبل شوي دي.
کراچۍ — د رويټرز خبري ادارې ترمخه د داعش خراسان څانګې په ټیليګرام چېنل د بريد زمه واري منلې او ويلي يې دي دغه بريد يې پېغمبراسلام ته د سپکاوي په ځواب کې کې کړی دی. په وروستيو کې په هند کې د حکومتي واکمنه ګوند بهارتيه جنته پارټۍ په دوه مشرانو داسې تورونه لګېدلي چې دوی د پېغمبر اسلام سپکاوی کړی، دغه دواړه مشران چې يوه پکې ښځه هم وه د ګوند څخه لرې کولو ويل شوي او په ګڼو ملکونو کې يې پرضد مظاهرې هم شوې وې. په افغانستان کې د طالبانو د کورنيو چارو وزارت د پروني بريد په اړه ویلي، بريد کوونکو د چاودېدونکو مواد ډک ګاډی هم راوستی وو خو هغه هدف ته د رسېدو وړاندې چاودلی وو. په کابل کې د طالبانو د پوليسو وياند خالد ځدران وي او اې ډيوه ته د بريد په اړه لېږلي پېغام کې ويلي وو، په بريد کې يو سيک/ اهل هنود او يو طالب وژل شوي او اووه تنه ژوبل شوي وو. د رويټرز ترمخه د ګوردوارې يو چارواکي ګورنام سينګ ويلي، د بريد په وخت په ګوردواره کې د 30 پورې کسان موجود وو. په افغانستان کې د ملګرو ملتونو دفتر، هندوستان او پاکستان ترڅنګ په افغانستان کې پخواني ولسمشر حامد کرزي دغه بريد غندلی دی. . . طالبانو په وروستیو کې په وار وار دعوې کړې چې د داعش خراسان ډلې په ضد یې عملیات پیل کړي او په ځینو سیمو کې یې د دې ډلې مهم کسان نیولي دي.